En ransagning i Aalborg Øst, hos kendinge af politiet, gav pote, da der blev fundet et stort parti stjålne smykker. Nu efterlyser politiet ejerne.

Et stort parti smykker skjult i havregryn. Det var hvad politiet fandt, da de ransagede en lejlighed i Aalborg Øst. De mange smykker blev fundet i lejligheden torsdag den 21. september. Det var Specialpatruljen fra Nordjyllands Politi, som foretog ransagningen. Det store parti smykker formodes at stamme fra indbrud. Nordjyllands Politi vil gerne høre fra borgere, hvis man kan genkende nogle af smykkerne på billederne. Smykkerne kan ses ved at trykke på linket i boksen til højre i denne artikel. Kan man genkende smykkerne kan henvendelse rettes til Nordjyllands Politi på telefonnummer 114.